  Анжелика Тихонова корреспондент Дэбес ёросысь Тыловай черкогуртын «Культура» йӧскалык ӵектос улсын лулчеберет юрт пуктыны кутскизы. Со сярысь элькун тӧролэн но кивалтэтлэн пресс-службазы ивортӥз. Ужъюрт 100 адямилы чакламын луоз. Лэсьтӥськисьёс пуктӥськонэз 2021-тӥ арын коньывуонозь вуттыны кулэ Али Тыловай черкогуртын улӥсьёс 130 ар талэсь азьло пуктэм лулчеберет юртэ ветло. 274 но ӝыны квадрат метръем юрт 1890-тӥ арын бускель луись Ӟиллё (Дзилья) гуртын пуктэмын вал. Тыловайын дышетскыны интыос тырмымтэен, 1926-тӥ арын школалэн огез корпусэз чотын вайизы. 1980-тӥ аръёсы юртэз кӧня ке гуртлы лулчеберет центрлы тупатӥзы. Тыловайысь лулчеберет юрт Дэбес ёросысь огез тужгес устоез луэ. Отын кружокъёс, огазеяськонъёс, тунсыкъёсъя клубъёс ужало. Черкогуртын улӥсьёс шумпотыса ужрадъёсы ветло но асьсэос сцена вылэ потало. Тодэ вайытом, Эгра ёросын «Культура» йӧскалык ӵектос улсын Калыкъёслэсь эшъяськон юртсэс тупатъяны кутскизы. Нош Шарканын «Гурт интывылъёсты котыр ласянь азинтон» ӵектос улсын лулчеберетъя но шутэтсконъя центр усьтӥзы. Тегъёс: Лулчеберет Дэбес Удмуртия лэсьтськон  